hotchpotch/miracl-hf-unified huggingface dataset:
মহেশ্বর নেওগ
মহেশ্বর নেওগ () অসমের একজন ইতিহাসবিদ, লোক-সংস্কৃতির গবেষক ও কবি। তাঁর রচনা গ্রন্থসমূহ অসমীয়া সাহিত্যে এক মহান অবদান।
১৯১৫ সনের ৭ সেপ্টেম্বর তারিখে শিবসাগর জেলার কমারফদীয়া নামক স্থানে মহেশ্বর নেওগ জন্মগ্রহণ করেন। তাঁর পিতার নাম মাণিক চন্দ্র নেওগ ও মাতার নাম চন্দ্রপ্রভা নেওগ।
১৯৩৬ সনে কটন কলেজ থেকে আই.এস.সি পরীক্ষায় উত্তীর্ণ হন। ১৯৪৭ সনে কলকাতা বিশ্ববিদ্যালয় থেকে আধুনিক ভারতীয় ভাষা বিষয়ে স্নাতকোত্তর ডিগ্রী লাভ করেন। 
মহেশ্বর নেওগ যোরহাট মিশন হাইস্কুল, শিবসাগর ফুলেশ্বরী হাইস্কুল ও যোরহাট হাইস্কুলে শিক্ষকতা করেন। ১৯৪৫ সনে গুয়াহাটি বিশ্ববিদ্যালয়ের ট্রাষ্ট বোর্ডে ক্রমে কার্য্যালয় সচিব ও কার্যাধ্যক্ষ রুপে কার্যনির্বাহ করেন। ১৯৪৮ সনে গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে কার্যনির্বাহ করেন।
মহেন্দ্র বরা
মহেন্দ্র বরা (; ) অসমের একজন কবি-সাহিত্যিক, প্রবন্ধকার, শিক্ষাবিদ ও সমালোচক। ১৯৮৭ সনে তিনি অসম সাহিত্য সভার পাঠশালা অধিবেশনে সভাপতিত্ব করেছিলেন।। 
১৯২৯ সনের ২২ আগষ্ট তারিখে ডিব্রুগড় জেলার টিংখাং নামক স্থানে মহেন্দ্র বরার জন্ম হয়। তাঁর পিতার নাম ইন্দ্রেশ্বর বরা ও মাতার নাম লীলাবতী বরা। 
মহেন্দ্র বরা সৈখোয়া, মাকুম ও লাহরওয়ালা থেকে প্রাথমিক শিক্ষা গ্রহন করেন। তিনি ডিব্রুগডের জর্জ ইন্সটিউটর থেকে হাইস্কুলের শিক্ষা গ্রহন করেন। ১৯৪৭ সনে শিবসাগর হাইস্কুল থেকে মেট্রিকুলেশন পরীক্ষায় উত্তীর্ণ হন। ১৯৪৯ সনে কটন কলেজ থেকে তৃতীয় স্থানে আই.এ পরীক্ষায় উত্তীর্ণ হন। ১৯৫১ সনে সেখান থেকে স্নাতক ডিগ্রী লাভ করেন। ১৯৫৩ সনে তিনি কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ডিগ্রী লাভ করেন। ১৯৭১ সনে গুয়াহাটি বিশ্ববিদ্যালয় থেকে ডক্টরেট ডিগ্রী লাভ করেন। 
১৯৯৬ সনে মহেন্দ্র বরা মৃত্যুবরন করেন।
বাংলাদেশ-মায়ানমার সীমান্ত
বাংলাদেশ ও মায়ানমার সীমান্ত বলতে এই দুই দেশের মধ্যে সীমানা নির্ধারণ রেখাকে বুঝায়।
এই সীমানা রেখা বাংলাদেশের দক্ষিণ-পূর্বে এবং মায়ানমারের পশ্চিমে অবস্থিত। সীমান্তের মোট দৈর্ঘ্য ।
এটি মায়ানমারের সবচেয়ে ছোট সীমান্ত এবং সেই সাথে এটি ভারতের সাথে দীর্ঘ সীমানার ব্যতীত বাংলাদেশের দ্বিতীয় সীমান্ত।
এই সীমান্ত বাংলাদেশ, মায়ানমার ও ভারত তিন দেশের মিলিত সীমানা বিন্দু থেকে শুরু এবং দক্ষিণ দিক হয়ে বঙ্গোপসাগর পর্যন্ত। সর্বশেষ অংশ নাফ নদী বরাবর বিস্তৃত।
কেলি কদম
কেলি কদম (বৈজ্ঞানিক নাম: "Mitragyna parvifolia") হচ্ছে Rubiaceae পরিবারের "Mitragyna" গণের একটি গাছ।
কেলি কদম এশিয়ায় প্রাপ্ত একটি গাছের প্রজাতি মূলত বর্ষার আগে ফুল ফোঁটে। তখন থোকা থোকা ফুটে থাকে। ঢাকার বলধা গার্ডেনে সিবিলি অংশে পুকুর পাড়ে বিশাল বড় গাছ আছে। অর্জুন গাছের সাথে চেহারায় কিছুটা মিল আছে। এটির অন্যান্য নামের ভেতরে আছে ধুলিকদম, বসন্তপুষ্প, ক্রমুকপ্রসূন, সুবাস, নীপ ইত্যাদি। এদের সংস্কৃত নাম: ধূলিকদম্ব বা কেলিকদম্ব। এদের হিন্দি নাম হচ্ছে ধূলিকদম্ব, হলুদ (हल्दु), কর্মা (कर्मा) বা কিরম (किरम)।
এই বৃক্ষ বাংলাদেশ, ভারত, শ্রীলংকাসহ এশিয়ার বিভিন্ন দেশে জন্মে থাকে।
কড়চা
কড়চা ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল।
কড়চা গ্রামে যে তিনটি প্রাচীন জৈন মূর্তি পাওয়া গেছে, সেই মূর্তিগুলির সংক্ষিপ্ত বর্ণনা নিম্নে দেওয়া হল
ধাধকি
ধাধকি ভারতের পশ্চিমবঙ্গ রাজ্যের পুরুলিয়া জেলার পুঞ্চা থানার অন্তর্গত একটি প্রত্নস্থল।
১৮৭২-১৮৭৩ সালে জে. ডি. বেগলার ধাধকি গ্রামের কাছে ধাধকি টাঁড় নামক স্থানে ১২০ বর্গফুট ব্যাপী বেষ্টিত স্থানের মধ্যে একটি সুবিশাল পুবমুখী মন্দির দেখতে পান| এই মন্দিরে মহামন্ডপ সহ গর্ভগৃহ ছিল| মহামন্ডপে কিছু পাথরের জাফরি সংলগ্ন করা জানালা ছিল| এই মন্দিরের চারপাশে আরও ছোট মন্দির ছিল, যার মধ্যে দুটি ছিল দক্ষিণে , দুটি উত্তরে আর একটি মন্দিরের সম্মুখে| বেগলার অনুমান করেছিলেন এক সময় মূল মন্দিরের পিছনেও আরও দুটি মন্দির ছিল| বেগলার মনে করেছিলেন এই মন্দিরগুলি মান সিংহের রাজত্বকালের সময় তৈরী করা হয়েছিল বা সংস্কার করা হয়েছিল| বেগলারের এটিও মনে হয়েছিল যে এই মন্দিরে ব্যবহৃত উপকরণ অন্য কোনো প্রাচীন মন্দিরের অংশবিশেষ থেকে নেওয়া| এর কারণ উনি পুরানো আর নতুন উপকরণের মধ্যে ফারাকটা বুঝতে পেরেছিলেন|
বর্তমানে ধাধকি টাঁড় প্রত্নস্থলে কোনও দেউল চোখে পড়ে না| তবে ইঁটের ধবংসাবশেষ রয়েছে. যেখান থেকে সম্প্রতি দুটি জৈন মূর্তি পাওয়া গেছে|
ধাধকি গ্রামে যে দুইটি প্রাচীন জৈন মূর্তি পাওয়া গেছে, সেই মূর্তিগুলি নবম শতাব্দীতে নির্মিত। মূর্তিগুলির সংক্ষিপ্ত বর্ণনা নিম্নে দেওয়া হল
মহাবীর মূর্তিটির দুপাশে ২৪টি তীর্থঙ্করের মূর্তি খোদিত আছে | এই মূর্তির নিচে খোদিত রয়েছে দুটি সিংহ, উপরে মালা হাতে গন্ধর্ব ও গান্ধর্বী, এবং লাঞ্ছন চিহ্ন সিংহ সুষ্পষ্ট| শান্তিনাথ মূর্তিটির দুপাশে দুজন চামরধারী রয়েছে|
খেলাইচণ্ডী
খেলাইচণ্ডী ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল।
পুরুলিয়া পৌরসভার ১৬ নং ওয়ার্ডে খেলাইচণ্ডীর স্থানে একটি অনুচ্চ কালো পাথরের ওপর ত্রয়োদশ শতাব্দীতে নির্মিত প্রথম জৈন তীর্থঙ্কর আদিনাথের মূর্তি রয়েছে, যা স্থানীয়দের নিকট চণ্ডী রূপে পূজিত হন। ৫৬ সেন্টিমিটার x ৩৮ সেন্টিমিটার মাপের পঞ্চরথ ও দ্বিতীর্থিকা শৈলীর এই মূর্তির দুই পাশে দুইটি করে চার সারিতে তীর্থঙ্করদের মূর্তি খোদিত এবং দুইজন চামরধারীর মূর্তি দণ্ডায়মান। মূর্তিটির শিরোভাগে ত্রিছত্র ও জ্যোতির্বলয় বর্তমান। প্রতি বছর মাঘ মাসের প্রথম সপ্তাহে খেলাইচণ্ডীর স্থানে একটি বিশাল মেলা অনুষ্ঠিত হয়, যা খেলাইচণ্ডীর মেলা নামে পুরুলিয়া জেলায় বিখ্যাত।
এবিসি
এবিসি লাতিন লিপির প্রথম তিন অক্ষর।
এবিসি দ্বারা আরোও বোঝানো যেতে পারে:
A
A (উচ্চারণ: এ; ) লাতিন বর্ণমালার প্রথম বর্ণ ও স্বরবর্ণ। এটি প্রাচীন গ্রিক অক্ষর আলফার অনুরূপ, যা থেকে এটি এসেছে। বড় হাতের অক্ষরটি একটি ত্রিভুজের দুইটি তির্যক পার্শ্ব দ্বারা গঠিত, যার মধ্যখানে একটি অনুভূমিক দণ্ড রয়েছে। ছোট হাতের অক্ষরটি দুইভাবে লেখা যায়: দুই-তলা বিশিষ্ট a ও এক-তলা বিশিষ্ট ɑ।
গ্রেডিং স্কেলে A দ্বারা একটি গ্রেড বুঝায় ।
ডোরেমন: দ্য ডে হোয়েন আই ওয়াজ বর্ন
ডোরেমন: দ্য ডে হোয়েন আই ওয়াজ বোর্ন ২০০২ সালের জাপানি স্বল্পদৈর্ঘ্য আনিমে চলচ্চিত্র যা জনপ্রিয় মাঙ্গা আনিমে ধারাবাহিক ডোরেমনের উপর ভিত্তি করে নির্মিত। মার্চ ৯, ২০০২ সালে "" শিরোনামে জাপানে এর প্রিমিয়ার হয়। ফুজিকো এফ. ফুজিও রচিত চলচ্চিত্রটি প্রযোজনা করেছে শিন-এই অ্যানিমেশন এবং পরিচালনা করেছেন সুসুমু ওয়াতানাবে। অভিনয়ে ছিলেন নোবুইয়ো ওয়ামা এবং নোরিকো ওহারা।
মাভেন (দ্ব্যর্থতা নিরসন)
মাভেন অথবা Maven বলতে বোঝানো যেতে পারেঃ
সুহ্মভূমি
সুহ্মভূমি বা সুব্ভভূমি বা দক্ষিণ রাঢ় বা তক্কণলাঢ়ম প্রাচীন বাংলার একটি জনপদ। জৈনদের আচারাঙ্গ সূত্রে রাঢ় জনপদকে বজ্জভূমি বা বজ্রভূমি এবং সুব্ভভূমি বা সুহ্মভূমি এই দুই ভাগে বিভক্ত করা হয়েছে।
ধোয়ী রচিত পবনদূত গ্রন্থে গঙ্গার তীরবর্তী সুহ্মের উল্লেখ রয়েছে এবং এই দেশের অন্তর্গত বর্তমানে হুগলী জেলায় অবস্থিত ত্রিবেণী সঙ্গম অতিক্রম করে লক্ষ্মণসেনের রাজধানী বিজয়পুরের দিকে একটি পথের ইঙ্গিত রয়েছে। ৯৯১ খ্রিষ্টাব্দে রচিত শ্রীধরাচার্য রচিত ন্যায়কন্দলী গ্রন্থে দক্ষিণ রাঢ়ের প্রাচীনতম উল্লেখ পাওয়া যায়। একাদশ শতকে কৃষ্ণমিশ্র কর্তৃক রচিত প্রবোধচন্দ্রোদয় নাটকে, মধ্য প্রদেশের অমরেশ্বর মন্দিরের লিপিতে এবং ১৫৯৩ খ্রিষ্টাব্দে মুকুন্দরাম রচিত চন্ডীমঙ্গলকাব্যেও দক্ষিণ রাঢ়ের উল্লেখ পাওয়া যায়। ন্যায়কন্দলী গ্রন্থে দক্ষিণ রাঢ়ের অন্তর্গত ভূরিসৃষ্টি গ্রাম (বর্তমান হাওড়া জেলার ভুরসুট গ্রাম), প্রবোধচন্দ্রোদয় নাটকে নবগ্রাম (বর্তমান হুগলী জেলায়) এবং চন্ডীমঙ্গলকাব্যে দামিন্যা গ্রামের (বর্তমান বর্ধমান জেলার দামুন্যা গ্রাম) উল্লেখ রয়েছে। এর থেকে অনুমান করা হয়ে থাকে ভাগীরথী নদীর পশ্চিম তীরবর্তী দক্ষিণ ভূখণ্ড অর্থাৎ বর্তমান হাওড়া জেলা, হুগলী জেলার পশ্চিমাংশ এবং বর্ধমান জেলার দক্ষিণাংশে প্রাচীন সুহ্মভূমি বা দক্ষিণ রাঢ় অবস্থিত।
আনুমানিক পঞ্চম শতাব্দীতে কালিদাস কর্তৃক রচিত রঘুবংশ কাব্যে রঘুর দ্বিগ্বিজয় বর্ণনাকালে সুহ্মদেশের অধিবাসীদের বর্ণনা করে বলা হয়েছে, যে তাঁরা বেতসলতার মত অবনত হয়ে রঘুর কোপ হতে রক্ষালাভ করেছিলেন। ভাগবত পুরাণে সুহ্মদের পাপ কোম বলে উল্লেখ করা হয়েছে। কৃষ্ণমিশ্র তাঁর প্রবোধচন্দ্রোদয় নাটকের দ্বিতীয় অঙ্কে সুহ্মদেশের ব্রাহ্মণদের দাম্ভিকতার বর্ণনা করেছেন।
ব্সোদ-নাম্স-স্গোম-পো-গো-খার-বা
ব্সোদ-নাম্স-স্গোম-পো-গো-খার-বা () (১৮৯৮-১৯১৯) একজন তিব্বতী সমর আধিকারিক ছিলেন।
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তাঁরা ইংল্যান্ড পৌছে শিক্ষালাভের উদ্দেশ্যে ভর্তি হন। পরবর্তীকালে তিনি দক্ষিণ লন্ডনের উলুইচ অঞ্চলের রয়্যাল মিলিটারি অ্যাকাডেমীতে সমরবিদ্যা নিয়ে শিক্ষালাভ করেন এবং ব্রিটিশ ভারতের সেনাবাহিনীর সাথে একজন সমর আধিকারিক হিসেবে শিক্ষালাভ করেন।
ব্রিটিশ সামরিক কৌশল সম্বন্ধে শিক্ষালাভ করে চারজন ছাত্রের মধ্যে ব্সোদ-নাম্স-স্গোম-পো-গো-খার-বা প্রথম তিব্বত ফিরে আসেন। লাসা শহরে তিনি তিব্বতী সেনাবাহিনীকে আধুনিক কলাকৌশল শেখাতে উদ্যোগী হন। এরপর তাঁকে শিগাৎসে অঞ্চলের দায়িত্ব দেওয়া হলে তিনি দ্রুত সেখানে একটি সেনাবাহিনী গড়ে তুলতে সক্ষম হন। এরপর তাঁকে রাজনৈতিক কারণে খাম্স অঞ্চলের সীমান্তে স্থানান্তরিত করা হয়। ১৯১৯ খ্রিষ্টাব্দের মার্চ মাসে লাসা শহরে ম্যালেরিয়া রোগে আক্রান্ত হয়ে তাঁর মৃত্যু ঘটে বলে মনে করা হলেও, ১৯১৭ খ্রিষ্টাব্দে নিউমোনিয়ায় আক্রান্ত হয়ে তাঁর মৃত্যু হয় বলেও অনেকে মনে করেন।
ম্খ্যেন-রাব-কুন-ব্জাং
ম্খ্যেন-রাব-কুন-ব্জাং () (জন্ম-১৮৯৭) একজন তিব্বতী প্রকৌশলী ও রাজনীতিবিদ ছিলেন।
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং এবং ব্সোদ-নাম্স-স্গোম-পো-গো-খার-বা () নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তাঁরা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি গ্রিমেথর্প এবং ক্যাম্বোর্নের খনিতে খনি প্রকৌশলবিদ্যা সম্বন্ধে দশ মাস ধরে প্রশিক্ষণ নিয়ে ১৯১৬ খ্রিষ্টাব্দে তিব্বত ফিরে যান। তিব্বতের বিভিন্ন অঞ্চলে সোনা এবং অন্যান্য খনিজ দ্রব্য অনুসন্ধানের পর ১৯১৯ খ্রিষ্টাব্দের ডিসেম্বরে দক্ষিণ ভারতের মহীশূর অঞ্চলের কোলার স্বর্ণখনি অঞ্চলে শিক্ষালাভের উদ্দেশ্যে যাত্রা করেন। ১৯২২ খ্রিষ্টাব্দে তিনি স্যার হেনরী হুবার্ট হেডেন নামক এক ব্রিটিশের সাথে তিব্বতে সোনার অনুসন্ধান শুরু করেন।. এরপর তিনি ত্রয়োদশ দলাই লামার ব্যক্তিগত সহায়ক হিসেবে দায়িত্ব লাভ করেন এবং ১৯২৩ খ্রিষ্টাব্দে তিনি লাসা শহরের প্রধান পুলিস আধিকারিকের দায়িত্ব লাভ করেন, যদিও পরবর্তীকালে তাঁকে কার্যক্ষেত্রে অবনতি ঘটিয়ে রুদোক অঞ্চলে পাঠিয়ে দেওয়া হয়। ১৯৩০ খ্রিষ্টাব্দে রুদোক অঞ্চলের প্রতিনিধিত্ব করতে তাঁকে লাসা শহরে ডেকে পাঠানো হয় এবং পোতালা প্রাসাদ ও নোরবুলিংকা প্রাসাদের সংরক্ষণের দায়িত্ব দেওয়া হয়।
জীবাঞ্চল
জীবাঞ্চল ( "বায়োম") বা বাস্তুসংস্থানিক অঞ্চল হচ্ছে একই রকম জলবায়ু, পরিবেশ, প্রাণী ও উদ্ভিদ সম্বলিত অঞ্চল। এই এলাকাগুলোকে বিজ্ঞানীরা একই বাস্তুতন্ত্রে একীভূত করে একেকটি জীবাঞ্চল হিসেবে বিভাজন করেন। পৃথিবীতে এ ধরনের জীবাঞ্চলের সংখ্যা প্রায় ১৫০, যার মধ্যে রয়েছে তুন্দ্রা, মরু, তৃণাঞ্চল, বর্ষাবন, পত্রমোচী বন ইত্যাদি। যেমন : তৃণ জীবাঞ্চল।
ভূত্বক-অভ্যন্তরস্থ জীবাঞ্চল, অণুবীক্ষণিক জীবন নিয়ে গঠিত যা ভূত্বক থেকে কয়েক কিলোমিটার নিচে সাম্প্রতিককালে পাওয়া গেছে। এগুলো কোন্‌ জীবাঞ্চলের অন্তর্ভুক্ত তা উপযুক্তভাবে বিশ্লেষণ করা যায়নি।
হাওয়াই লাল চিংড়ি
হাওয়াই লাল চিংড়ি (Halocaridina rubra) হচ্ছে অটিডি পরিবারের ক্ষুদ্র চিংড়ি যার হাওয়াই ভাষায় সাধারণ নাম হচ্ছে ""। আকারে মাত্র এক সেন্টিমিটারের মতো লম্বা এই চিংড়িগুলি আগ্নেয়গিরি থেকে উৎক্ষিপ্ত শিলাসমৃদ্ধ জলাশয় এনকেয়ালিন (Anchailine) গুলিতে বাস করে।
ঝোপাল আফ্রিকান ডেইজি
ঝোপাল আফ্রিকান ডেইজি, () (Osteospermum fruticosum ) হচ্ছে দক্ষিণ আফ্রিকার (এস্টারাসি) পরিবারের আধা-রসালো উদ্ভিদ। শরৎ ও বসন্তকালে এ ফুল প্রস্ফুটিত হয়। এটি সাদা, খয়েরী, গোলাপী ইত্যাদি রংয়ের হয়ে থাকে।
ব্যাং-ঙ্গোস-পা-রিন-স্গাং
ব্যাং-ঙ্গোস-পা-রিন-স্গাং () (১৯০১-১৯৪৫) একজন তিব্বতী প্রকৌশলী ছিলেন।
ব্যাং-ঙ্গোস-পা-রিন-স্গাং লাসা শহরের আধিকারিক স্কাল-ব্জাং-ন্যি-মার () দ্বিতীয় পুত্র ছিলেন। ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা () নামক তিনজন তিব্বতীর সাথে তাকেও ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তাঁরা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি বিদ্যুৎ প্রকৌশলবিদ্যায় স্নাতক হয়ে ১৯১৮ খ্রিষ্টাব্দে তিব্বতে ফিরে আসেন। এরপর তিনি ১৯১৯ খ্রিষ্টাব্দে পুনরায় শিক্ষালাভের উদ্দেশ্যে ইংল্যান্ড যাত্রা করে পাঁচ বছর পরে দোদে উপত্যকায় একটি জলবিদ্যুৎ কেন্দ্র স্থাপনের জন্য প্রয়োজনীয় যন্ত্রপাতি নিয়ে তিব্বত ফিরে আসেন। ১৯২১ খ্রিষ্টাব্দ থেকে তিব্বত সরকারের আধিকারিক রূপে কাজ করে ১৯২৭ খ্রিষ্টাব্দের মধ্যে দোদে উপত্যকায় তিব্বতের প্রথম জলবিদ্যুৎ কেন্দ্র স্থাপন করতে সক্ষম হন। ১৯৩৫ খ্রিষ্টাব্দে তিনি দ্রাপচি অঞ্চলে অপর একটি জলবিদ্যুৎ কেন্দ্র প্রতিষ্ঠা করেন। এই সময় তিনি সরকারের হয়ে ইংরেজী অনুবাদকের কাজও করেন। ১৯৪৩ খ্রিষ্টাব্দের সেপ্টেম্বর মাস থেকে তিনি বিদেশ দপ্তরের সহায়ক রূপেও দায়িত্ব পালন করেন।
হার্শেল গিবস
হার্শেল হারম্যান গিবস (; জন্ম: ২৩ ফেব্রুয়ারি, ১৯৭৪) কেপটাউনের গ্রীন পয়েন্টে জন্মগ্রহণকারী দক্ষিণ আফ্রিকার অবসরপ্রাপ্ত ক্রিকেটার। দক্ষিণ আফ্রিকা জাতীয় ক্রিকেট দলের অন্যতম সদস্য হার্শেল গিবস মূলতঃ তার ব্যাটিংয়ের জন্যেই আন্তর্জাতিক ক্রিকেট অঙ্গনে পরিচিত ব্যক্তিত্ব। রন্ডেবস এলাকার সেন্ট জোসেফ’স মারিয়েস্ট কলেজ ও পরবর্তীকালে ডাইওসেসান কলেজে অধ্যয়ন করেন। সহজাত ক্রীড়া প্রতিভার অধিকারী গিবস বিদ্যালয়ে অধ্যয়নকালীন সময়েই বিদ্যালয় দলের পক্ষে রাগবি, ক্রিকেট ও ফুটবলে অংশগ্রহণ করতেন।
টেস্ট ক্রিকেটে তিনি দুইটি দ্বি-শতক হাঁকান। ১৯৯৯ সালে জাদ স্টেডিয়ামে নিউজিল্যান্ডের বিপক্ষে অপরাজিত ২১১* করেন। সেজন্যে তাকে ৪৬৮ বল মোকাবেলা করতে হয়। পরেরটি করেছিলেন পাকিস্তানের বিপক্ষে। ঐ খেলায় তিনি ২৪০ বলে ২২৮ রান করেন। নিউল্যান্ডসে অনুষ্ঠিত ঐ টেস্টে গ্রেইম স্মিথের সাথে ৩৬৮ রানের জুটি গড়ে নতুন জাতীয় রেকর্ড স্থাপন করেন। দলনায়ক স্মিথের সাথে আরও দুইটি ত্রি-শতক রানের জুটি গড়েন যা টেস্ট ক্রিকেটের ইতিহাসে তিনবার তিন শতাধিক রানের জুটি। এছাড়াও জ্যাক ক্যালিসের সাথে দ্বিতীয় উইকেটে অপরাজিত ৩১৫ রানের দক্ষিণ আফ্রিকান রেকর্ড স্থাপন করেন।
১৯ জুন, ২০১২ তারিখে বাংলাদেশে নব-প্রবর্তিত টুয়েন্টি২০ চ্যাম্পিয়নশীপ হিসেবে পরিচিত বাংলাদেশ প্রিমিয়ার লীগে অংশগ্রহণ করেন। খুলনা রয়্যাল বেঙ্গলস দল তাকে ৫০,০০০ ডলারের বিনিময়ে নিজেদের দলের সদস্য করে।
স্ট্যাম্পে বল ছুঁড়ে ব্যাটসম্যানকে আউট করার ক্ষেত্রে দক্ষিণ আফ্রিকার ক্রিকেট ইতিহাসে তাকে জন্টি রোডসের পরের আসনে রাখা হয়েছে। ২০০৫ সালের শেষদিকে ক্রিকইনফোর এক প্রতিবেদনে উল্লেখ করা হয়েছে যে, তিনি ১৯৯৯ সালের ক্রিকেট বিশ্বকাপের পর থেকে একদিনের আন্তর্জাতিকে সর্বোচ্চ রান আউট করার ক্ষেত্রে যে-কোন ফিল্ডারের চেয়ে অষ্টম ও রান আউটে সফলতার দিক থেকে দশম সর্বোচ্চ ফিল্ডারের মর্যাদা লাভকারী ক্রিকেটার। গিবস বলেছেন যে, খেলা শুরুর পূর্বে তিনি খুব কমসংখ্যক সময়েই নেট প্র্যাকটিস করেছেন।
২০০৭ ক্রিকেট বিশ্বকাপে নেদারল্যান্ডসের বিপক্ষে প্রথম ক্রিকেটার হিসেবে একদিনের আন্তর্জাতিকে এক ওভারে ছয়টি ছক্কা হাঁকান। ৮ জুন, ২০০৭ তারিখে সেন্ট কিটসে তেনিয়েলে পোভে নাম্নী এক রমণীর সাথে বিবাহ বন্ধনে আবদ্ধ হন তিনি। কিন্ত স্বল্পকাল পরেই বিবাহ বিচ্ছেদ ঘটে তাদের।
ক্যারিবিয়ান প্রিমিয়ার লীগে পঞ্চম আন্তর্জাতিক ফ্রাঞ্চাইজ খেলোয়াড় ছিলেন ও প্রথম দক্ষিণ আফ্রিকান খেলোয়াড় হিসেবে নব-প্রবর্তিত টুয়েন্টি২০ প্রতিযোগিতায় নাম লেখান।
২০০১ সালে ওয়েস্ট ইন্ডিজ সফরে বেশ কয়েকজন দলীয় সঙ্গীর সাথে নিষিদ্ধঘোষিত মাদক মারিজুয়ানা সেবনের অভিযোগ উঠে তার বিরুদ্ধে। সেজন্যে তাকে জরিমানা করা হয়েছিল। সর্বাপেক্ষা গুরুতর অভিযোগ উঠে পাতানো খেলার জন্যে।
সর্বাপেক্ষা গুরুতর অভিযোগ উঠে পাতানো খেলার জন্যে। সাবেক অধিনায়ক হানসি ক্রনিয়ের সাথে তিনিও এর সাথে জড়িত ছিলেন। সিরিজের তৃতীয় একদিনের আন্তর্জাতিকে ২০ রানের চেয়ে কম রানে আউট হলে তাকে $১৫,০০০ মার্কিন ডলার প্রদান করার প্রস্তাব দেন। কিন্তু কিং কমিশনের কাছে তিনি দৃঢ়চিত্তে দক্ষিণ আফ্রিকান ক্রিকেটে দূর্নীতিকে প্রশ্রয় দেননি বলে জানান। ঐ খেলায় তিনি ৭৪ রান করেন। তাকে ছয় মাসের জন্য নিষিদ্ধ ঘোষণা করা হয়। এর প্রেক্ষিতে গ্রেফতার এড়িয়ে যাবার নীতি অবলম্বন করে ভারত সফরে দলের সঙ্গী হননি। এমনকি এ বিষয়ে ভারতীয় পুলিশের সাথে কোন কথা বলতে অস্বীকৃতি জানান। তারপরও ভারতে অনুষ্ঠিত ২০০৬ সালের আইসিসি চ্যাম্পিয়ন্স ট্রফিতে খেলার জন্য দক্ষিণ আফ্রিকা দলের সদস্য মনোনীত হন। ফলশ্রুতিতে ভারতীয় পুলিশের সাথে পাতানো খেলার কেলেঙ্কারীতে তার জড়িতে থাকার বিষয়ে আলাপ করতে বাধ্য হন।
শিরিষ
শিরিষ(বৈজ্ঞানিক নাম Albizia lebbeck) হচ্ছে "Albizia" গণের একটি প্রজাতি। এটি মূলত ইন্দোমালয় এবং নিউ গিনি ও উত্তর অস্ট্রেলিয়া অঞ্চলের উদ্ভিদ। তবে ক্রান্তীয় এবং উপক্রান্তীয় অঞ্চলে এই উদ্ভিদ চাষ হয় অথবা স্বাভাবিক ভাবে জন্মায়। এর ইংরেজি নাম হচ্ছে Lebbeck, Lebbek Tree, Flea Tree, Frywood, Koko এবং Woman's tongues Tree। "Albizia" গণের সকল প্রজাতির সাধারণ নাম শিরিষ হলেও গণের একটি ব্যাপক বিস্তৃত সদস্য হওয়ায় এই গাছের নাম ও শিরিষ হয়েছে।
শিরীষ গাছ ছায়াতরু হিসাবে পথের ধারে লাগানো হয়ে থাকে। গাছটি ১৮-৩০ মিটার পর্যন্ত লম্বা হতে পারে। পাতাগুলো ৭.৫-১৫ সেমি. হয়। ফুলগুলো সাদা। পুংকেশর ২.৫-৩.৮ সেমি. হয়। গাছের ফল ৮-১০ সেমি লম্বা এবং ৪-৬ সেমি চওড়া সাদা চ্যপ্টা শুকনো ফল গাছে ঝুলতে থাকে, ফলের মাঝখানে বোতামের মতো গোল গোল বীজের দাগ থাকে।
পরিবেশ ব্যবস্থাপনা, পশু খাদ্য, ওষুধ এবং কাঠের জন্য এর চাষ করা হয়। উত্তর এবং দক্ষিণ আমেরিকায় ছায়া দানকারী উদ্ভিদ হিসেবে এর চাষ করা হয়। ভারত এবং পাকিস্তানে এই উদ্ভিদের কাঠ ব্যবহার করা হয়। শিরিষ গাছের কাঠের ঘনত্ব ০.৫৫-০.৬৬ গ্রাম/সেমি. অথবা তারও বেশি।শিরিষের শ্রেণিবিন্যাসের ইতিহাস খুব জটিল। কার্ল লিনিয়াস প্রজাতিটিকে "Mimosa lebbeck" হিসেবে বর্ণনা করেন। George Bentham প্রজাতিটিকে বর্তমান গণে স্থাপন করেন। অনেক সময় "lebbeck" ভুল করে "lebbek" বানান করা হয়।
এর প্রতিশব্দগুলো হচ্ছেঃ
ভারতের অস্থায়ী সরকার
ভারতের অস্থায়ী সরকার ১৯১৫ সালের ১ ডিসেম্বর প্রথম বিশ্বযুদ্ধ চলাকালীন সময় কেন্দ্রীয় শক্তির সমর্থনে আফগানিস্তানের কাবুলে ভারতীয় মুসলিম জাতীয়তাবাদী নেতাদের দ্বারা প্রতিষ্ঠিত হয়। এটি ছিল একটি প্রবাসী সরকার। ভারতের স্বাধীনতা আন্দোলনের জন্য এই সরকার আফগান আমির, জারশাসিত (পরে বলশেভিক) রাশিয়া, চীন ও জাপানের কাছ থেকে সমর্থনের জন্য কাজ করে। কাবুল মিশনের সমাপ্তির পর বার্লিন কমিটি, জার্মানি ও তুরস্কের প্রতিনিধিদের নিয়ে এই সরকার গঠিত হয়। এতে মহেন্দ্র প্রতাপ রাষ্ট্রপতি, মাওলানা বরকতউল্লাহ প্রধানমন্ত্রী, উবাইদুল্লাহ সিন্ধি স্বরাষ্ট্রমন্ত্রী, মৌলবি বশির যুদ্ধ মন্ত্রী ও চম্পকরমন পিল্লাই পররাষ্ট্রমন্ত্রী ছিলেন। আফগান আমির প্রকাশ্য সমর্থন দিতে সম্মত না হলেও এই অস্থায়ী সরকার আফগান সরকারের অভ্যন্তরীণ প্রশাসনের কাছ থেকে উল্লেখযোগ্য সমর্থন লাভ করে। শেষপর্যন্ত ব্রিটিশদের চাপের কারণে ১৯১৯ সালে এই সরকার আফগানিস্তান থেকে নিজেদের সরিয়ে নেয়।
বাংলাদেশের ডাকটিকিটে ব্যক্তিদের তালিকা
এটি বাংলাদেশের ডাকটিকিটের ব্যক্তিদের তালিকা।
দ্বিতীয় ইয়াজিদ
ইয়াজিদ বিন আবদুল মালিক বা দ্বিতীয় ইয়াজিদ (৬৮৭ – ২৬ জানুয়ারি ৭২৪) () ছিলেন একজন উমাইয়া খলিফা। তিনি ৭২০ থেকে ৭২৪ সালে তার মৃত্যুর আগ পর্যন্ত খলিফা হিসেবে আসীন ছিলেন।
দ্বিতীয় ইয়াজিদ তার পূর্ববর্তী খলিফা দ্বিতীয় উমরের মৃত্যুর পর খলিফা হন। উমর খারেজিদের সাথে আলোচনা করলেও তিনি তাদের সাথে লড়াইয়ে অবতীর্ণ হন। ইয়াজিদের সেনারা বিজয় লাভ করে এবং খারেজিদের নেতা শাওদাব নিহত হয়। উমরের মৃত্যুর পর ইয়াজিদ ইবনে আল মুহাল্লাব বন্দীদশা থেকে পালিয়ে ইরাকের দিকে চলে যান এবং সেখানে সমর্থন লাভে সক্ষম হন। তিনি দ্বিতীয় ইয়াজিদকে খলিফা হিসেবে মেনে নিতে অস্বীকৃতি জানান এবং পাল্টা শক্তির উত্থান ঘটান। প্রাথমিকভাবে সফল হলেও পরে তিনি মাসলামা ইবনে আবদুল মালিকের সেনাদের কাছে পরাজিত ও নিহত হন।
আল আন্দালুস (ইবেরিয়ান উপদ্বীপ), উত্তর আফ্রিকা ও সাম্রাজ্যের পূর্ব অংশে গৃহযুদ্ধ শুরু হয়। ৭২০-৭২১ সালে (১০২ হিজরি) ইফ্রিকিয়ায় গভর্নর ইয়াজিদ ইবনে মুসলিমকে সরিয়ে পূর্ববর্তী গভর্নর মুহাম্মদ ইবনে ইয়াজিদ ক্ষমতায় আসেন। খলিফা এটি মেনে নেন এবং মুহাম্মদ ইবনে ইয়াজিদকে ইফ্রিকিয়ার গভর্নর হিসেবে নিশ্চিত করেন।
আর্মেনিয়া ও আজারবাইজানে ইয়াজিদের গভর্নর আল জাররাহ ইবনে আবদাল্লাহ ককেসাসের দিকে অগ্রসর হন এবং ৭২২-২৩ সালে (১০৩ হিজরী) বালানজার অধিকার করেন। একই বছর মদিনার গভর্নর আবদুর রহমান ইবনে দাহহাক একজন নারীকে জোরপূর্বক বিয়ে করতে বাধ্য করে খলিফার বিরাগভাজন হন। সে নারী ইয়াজিদের কাছে অভিযোগ করেন। ইয়াজিদ আবদুল রহমানকে সরিয়ে আবদুল ওয়ালিদ ইবনে আবদাল্লাহকে তার স্থলে বসান।
বাইজাইন্টাইন কাহিনীকার থিওফানস দ্য কনফেসার উল্লেখ করেন যে একজন জাদুগর ইয়াজিদকে বলেছিলেন যে তিনি যদি খ্রিষ্টান আইকনের বিরোধিতা করেন তবে চল্লিশ বছর রাজত্ব করতে পারবেন। ইয়াজিদ তা করেন কিন্তু সে বছর তার মৃত্যু হয়। অসন্তুষ্টদের মধ্যে উমাইয়া বিরোধীরা শক্তি অর্জন করে। আল তাবারির বিবরণ অনুযায়ী আব্বাসীয়রা ৭২০-৭২১ সাল (১০২ হিজরি) থেকে নিজেদের উদ্দেশ্য উন্নীত করছিল। তারা ইতোমধ্যেই একটি শক্তি গড়ে তুলছিল যা পরবর্তীতে উমাইয়াদেরকে ৭৫০ সালে উৎখাত করে।
দ্বিতীয় ইয়াজিদ ৭২৪ সালে যক্ষ্মায় আক্রান্ত হয়ে মারা যান। এরপর তার ভাই হিশাম ইবনে আবদুল মালিক খলিফা হন।
আতিকা বিনতে ইয়াজিদ
আতিকা বিনতে ইয়াজিদ ছিলেন একজন উমাইয়া রাজকন্যা। তিনি খলিফা প্রথম ইয়াজিদের কন্যা ও আবদুল মালিক ইবনে মারওয়ানের স্ত্রী ছিলেন। ইসলাম বিশেষত হাদিস নিয়ে অধ্যয়নের কারণে কেউ কেউ তাকে পন্ডিত বলে অবিহিত করেন। আবু সুফিয়ানের পরিবারের গরিব সদস্যদেরকে তার সকল অর্থ দিয়ে দেয়ার কারণে তাকে দানশীলও বলা হয়।
চৌদ্দ জন উমাইয়া খলিফার মধ্যে বারোজনের সাথে আত্মীয়তার কারণে তিনি পরিচিত। একারণে তাকে তাদের সামনে হিজাব মেনে চলতে হত না। খলিফাদের সাথে এত বেশি সংখ্যক মাহরাম সম্পর্কযুক্ত আর কোনো নারীর বিবরণ পাওয়া যায় না।
থেরবাদ
থেরবাদ আদি ও মৌলিক বৌদ্ধ ধর্মদর্শন। পালি ‘থের’ শব্দ থেকে এর এরূপ নামকরণ হয়েছে। ‘থের’ শব্দের অর্থ স্থবির, স্থিত, স্থিতধী, স্থিতিশীল ইত্যাদি। অর্থাৎ যিনি সংসার ত্যাগপূর্বক ভিক্ষুত্বে উপনীত হয়ে কমপক্ষে দশ বছর নিরন্তর ব্রহ্মচর্য পালনে স্থিতিশীল থাকেন তাঁকেই বলা হয় ‘স্থবির’ বা ‘থের’। কথিত হয় যে, গৌতম বুদ্ধের পরিনির্বাণের পরে অনুষ্ঠিত বৌদ্ধ ভিক্ষুদের প্রথম সঙ্গীতিতে (সম্মেলনে) এ রীতির প্রচলন হয়। বাংলাদেশসহ দক্ষিণ এশিয়ার অনেক দেশে এখনও এ ধারা বর্তমান। ভিক্ষুসংঘের এ থের অভিধা থেকেই ‘থেরবাদ’ শব্দের অভ্যুদয়
খ্রিস্টপূর্ব ৬ষ্ঠ শতকে বৌদ্ধধর্মের গোড়া পত্তন হয়। সে সময় বৌদ্ধ ধর্মাবলম্বীদের প্রধান নির্দেশক ছিলেন স্বয়ং  গৌতম বুদ্ধ। পরবর্তীতে বুদ্ধপ্রদত্ত বাণী ও নির্দেশনার সংকলনে তৈরি হয় বৌদ্ধধর্মগ্রন্থ  ত্রিপিটক। ত্রিপিটক পালি ভাষায় রচিত। এতে বৌদ্ধ ধর্মদর্শন ছাড়াও বৌদ্ধধর্মের প্রধান ধারক ও বাহক বৌদ্ধ ভিক্ষুদের জীবনাচারের প্রতিটি বিষয়ের নির্দেশনা অন্তর্ভুক্ত আছে। পালি ত্রিপিটকে বর্ণিত আদি ও মৌলিক বৌদ্ধ ধর্মাচার ও দর্শনকেই বলা হয় থেরবাদ।
বৌদ্ধধর্মের ক্রমবিকাশের ধারাকে তিন ভাগে ভাগ করা যায়, খ্রিস্টপূর্ব ৬ষ্ঠ শতক থেকে খ্রিস্টীয় প্রথম শতকের পূর্ব পর্যন্ত সাড়ে পাচঁশ বছর প্রথম অধ্যায়; খ্রিস্টীয় প্রথম থেকে সপ্তম শতক পর্যন্ত দ্বিতীয় অধ্যায় এবং অষ্টম থেকে দ্বাদশ শতক পর্যন্ত তৃতীয় অধ্যায়। প্রথম অধ্যায়ের  বৌদ্ধধর্ম ছিল পূর্ণাঙ্গ থেরবাদ। দ্বিতীয় অধ্যায়ে  মহাযান বৌদ্ধ দর্শনের উদ্ভব হয়। এ সময় সংস্কৃতসহ বিভিন্ন ভাষায় অনূদিত পালি ত্রিপিটকের খন্ডিত সংস্করণ প্রকাশিত হয়। এতে মূল ত্রিপিটকে বর্ণিত বিনয়ের চিরাচরিত কঠোর নিয়মাবলি বহুলাংশে শিথিল করা হয়। এ শিথিলকৃত ধারার বিনয়-অনুসারিগণ বা মহাযানপন্থিগণ থেরবাদকে রক্ষণশীল বৌদ্ধধর্ম, স্থবিরবাদ নামে আখ্যায়িত করেন। দ্বিবিধ ধারার এ বৌদ্ধ মতাদর্শে মৌলিক কোনো পার্থক্য নেই। অনিত্য-দুঃখ-অনাত্ম, চতুরার্য সত্য, আর্য অষ্টাঙ্গিক মার্গ এবং শীল-সমাধি-প্রজ্ঞার অনুশীলনে পরম শান্তি ‘নির্বাণ’ লাভের সাধনা থেরবাদ ও মহাযান উভয় মতবাদেই অনুসৃত হয়। শুধু আচার-অনুষ্ঠানের দিক থেকে এ দুই মতবাদে কিছুটা বৈসাদৃশ্য রয়েছে।
থেরবাদ বৌদ্ধধর্মানুসারিগণ বুদ্ধের প্রদর্শিত নীতি-আদর্শ অনুসারে নিজের অন্তঃকরণ হতে অবিদ্যা, তৃষ্ণা ও মোহ ধ্বংস করে শমথ ও বিদর্শন ভাবনায় (ধ্যান) পূর্ণতা অর্জনপূর্বক নির্বাণ লাভ এবং নির্বাণোত্তর বুদ্ধস্থানে উন্নীত হওয়ার সাধনা করে। অপরদিকে মহাযানপন্থিগণ বুদ্ধের  বোধিসত্ত্ব জীবনের আদর্শকেই বিশেষভাবে অনুশীলন করে। তারা তিন রকমের পারমিসমূহের পূর্ণতাপূর্বক সর্ব জীবের দুঃখ নিরাকরণের লক্ষ্যে নিজের সর্বস্ব ত্যাগ, এমনকি নিজের জীবন ও কুশলকর্মার্জিত পুণ্যফলও পরহিতে বিতরণের প্রত্যয়ে উদ্দীপ্ত হয়ে নিরবচ্ছিন্ন কর্মসাধনার দ্বারা নির্বাণ লাভ এবং তদনন্তর সম্যক সম্বুদ্ধত্বে উপনীত হওয়ার সাধনা করে। মহাযান সংস্কৃতিতে আনুষ্ঠানিকতা কম, কিন্তু থেরবাদে বহুমাত্রিক আনুষ্ঠানিকতা বিদ্যমান।
সপ্তম-অষ্টম শতকে বাংলাদেশের কয়েকটি অঞ্চলে মহাযানের প্রচলন ছিল বলে অনেকে মত প্রকাশ করেন। কিন্তু বর্তমানে বাংলাদেশের বাঙালি ও উপজাতীয় বৌদ্ধ সম্প্রদায় বিশুদ্ধ থেরবাদ বৌদ্ধধর্মেরই অনুশীলন করেন। শুধু এ একটি মাত্র মতাদর্শই বাংলাদেশের সর্ব অঞ্চলের বৌদ্ধদের মধ্যে বিরাজিত। তাই বাংলাদেশের বৌদ্ধদের বলা হয় থেরবাদী বৌদ্ধ।
ত্রিভুবনপাল
ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন।
গৌড়ের নিকটে অবস্থিত খালিমপুরে আবিষ্কৃত তাম্রশাসন থেকে জানা যায়, ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন, কিন্তু পিতার রাজত্বকালেই তাঁর মৃত্যু ঘটে।
বাকপাল
বাকপাল দ্বিতীয় পাল সম্রাট ধর্মপালের ভ্রাতা ছিলেন।
ভাগলপুরে আবিষ্কৃত নারায়ণপালের তাম্রশাসন থেকে জানা যায় যে, বাকপাল জ্যেষ্ঠ ভ্রাতা ধর্মপালের শাসনাধীনে থেকে পাল সাম্রাজ্য শত্রুমুক্ত করেছিলেন। রাখালদাস বন্দ্যোপাধ্যায় এই তাম্রশাসন বিশ্লেষণ করে মত দিয়েছেন, যে তাঁর জয়পাল নামক এক পুত্র ছিল।
জয়পাল
জয়পাল দ্বিতীয় পাল সম্রাট ধর্মপালের ভ্রাতুষ্পুত্র ছিলেন।
ভাগলপুরে আবিষ্কৃত নারায়ণপালের তাম্রশাসনে পাল সম্রাট দেবপালকে জয়পালের পূর্বজ বলে উল্লেখ করা হয়েছে বলে অক্ষয়কুমার মৈত্রেয় জয়পালকে পাল সম্রাট ধর্মপালের পুত্র ও দেবপালের ভ্রাতা বলে মনে করেছেন। কিন্তু এই তাম্রশাসনের চতুর্থ শ্লোকে ধর্মপালের কনিষ্ঠ ভ্রাতা বাকপালের এবং ঠিক তার পরের শ্লোকেই জয়পালের গুণকীর্তন করা হয়েছে। তাছাড়া ধর্মপাল ও দেবপালের কোন তাম্রশাসনে জয়পালের উল্লেখ নেই। এই সকল কারণে রাখালদাস বন্দ্যোপাধ্যায় অক্ষয়কুমার মৈত্রেয়ের মতকে খন্ডন করে মত দিয়েছেন যে, জয়পাল বাকপালের পুত্র ছিলেন।
ভারতের রাষ্ট্রপতিদের তালিকা
ভারতের রাষ্ট্রপতি হলেন ভারতের প্রথম শ্রেণীর নাগরিক এবং রাষ্ট্র প্রধান। রাষ্ট্রপতি পদ ছাড়াও তিনি ভারতের আইনবিভাগ, শাসনবিভাগ ও বিচারবিভাগের সকল শাখার আনুষ্ঠানিক প্রধান এবং ভারতের সামরিক বাহিনীর সর্বাধিনায়ক।ভারতের রাষ্ট্রপতিভারতের
বুনিপ
বুনিপ বা কিয়ানপ্রেটি হল অস্ট্রেলীয় আদিবাসীদের উপকথা হতে প্রাপ্ত একটি বিশালাকৃতির পৌরাণিক কল্পিত জলচর প্রাণী, যা জলাধার বা ডোবায় শিকারের আশায় গা এলিয়ে ঘাপটি মেরে বসে থাকে। অঞ্চলভেদে অস্ট্রেলীয়ার আদিবাসীরা একে বিভিন্ন নামে ডেকে থাকে| উনিশ শতকের পর থেকে বিভিন্ন জনপ্রিয় ঔপন্যাসিক তাদের সাহিত্যকর্মে এই জীবটিকে স্থান দেন| প্রখ্যাত বাঙালি লেখক বিভুতিভূষণ বন্ধোপাধ্যায়ের চাঁদের পাহাড় নামক উপন্যাসেও একে দেখা যায়। অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে|
বুনিপ শব্দটির উৎপত্তি দক্ষিণ-পূর্ব অস্ট্রেলিয়ার আদিবাসীর Wemba-Wemba বা Wergaia ভাষা থেকে সনাক্ত করা হয়েছে।
অস্ট্রেলীয় আদিবাসীদের কাছে সাধারণত বুনিপ শব্দটি অর্থ "শয়তান" বা "মন্দ আত্মা"। যদিও, এই অনুবাদটি প্রাক-যোগাযোগ আদিবাসী পুরাণ বা লিখিত অ্যাকাউন্ট তৈরির আগে এর সম্ভাব্য উত্সগুলির মধ্যে বুনিপের ভূমিকা সঠিকভাবে উপস্থাপন করতে পারে না।
বুনিপ শব্দটি 1840 দশকের মাঝামাঝি পর্যন্ত ইংরেজি ছাপায় প্রকাশিত হয়নি। 1850-এর দশকে, বুনিপ বেশীরভাগ অস্ট্রেলিয়াবাসীদের কাছে প্রতারক, ভণ্ড, উমেদার এরূপ সমার্থক শব্দে পরিণত হয়।
বুনিপ শব্দটি কয়েকটি অস্ট্রেলিয়ান প্রসঙ্গে পাওয়া যায়, যেমন বুনিপ নদী () (যা দক্ষিণ ভিক্টোরিয়াতে তে প্রবাহিত হয়) এবং ভিক্টোরিয়ার বুনিপ শহর।
বুনিপ জন্তুটির বর্ণনা এক এক জায়গায় এক এক রকম। যাইহোক, বেশকিছু উনিশ শতকের পত্রিকার খবর অনুযায়ী, বুনিপের সাধারণ বৈশিষ্ট্যগুলি হল কুকুরের মত মুখ, কুমিরের মতো মাথা, কালো লোম, ঘোড়ার মতো লেজ, সিন্ধুঘোটকের মতো এবং দাঁত বা হাঁসের মত ঠোঁট।
ইবনে তুফায়েল
ইবনে তুফায়েল (আনুমানিক ১১০৫ – ১১৮৫) (পূর্ণ নাম: "Abu Bakr Muhammad ibn Abd al-Malik ibn Muhammad ibn Tufail al-Qaisi al-Andalusi"; লাতিন form: "Abubacer Aben Tofail"; Anglicized form: "Abubekar" or "Abu Jaafar Ebn Tophail") ছিলেন একজন আন্দালুসিয়ান মুসলিম পলিমেথ। তিনি একাধারে একজন লেখক, ঔপন্যাসিক, দার্শনিক, ধর্মতাত্ত্বিক, চিকিৎসক, উজির ও দরবারের কর্মকর্তা ছিলেন।
প্রথম দার্শনিক উপন্যাস "হাই ইবনে ইয়াকজান" রচনার জন্য তিনি অধিক সমাদৃত। পাশ্চাত্য জগতে এটি "ফিলোসফিকাল অটোডিডাকটাস" নামে পরিচিত। মরদেহ ব্যবচ্ছেদের সমর্থক প্রথমদিককার চিকিৎসকদের মধ্যে তিনি অন্যতম। তিনি তা উপন্যাসে উল্লেখ করেন।
ভারতের উপরাষ্ট্ৰপতিদের তালিকা
ভারতের উপরাষ্ট্ৰপতিদের সম্পূর্ণ তালিকাতে ১৯৫০ সাল থেকে ভারতীয় সংবিধান গ্রহণ করার পর ভারতের উপরাষ্ট্ৰপতি হিসাবে অফিসে শপথ গ্রহণ করা সকল ব্যক্তিগণের নাম অন্তর্ভুক্ত করা হয়েছে।
রূপপুর পারমাণবিক বিদ্যুৎ কেন্দ্র
রূপপুর পারমাণবিক বিদ্যুৎ কেন্দ্র () ২ হাজার ৪ শত মেগাওয়াট ক্ষমতাসম্পন্ন একটি পরিকল্পিত পারমাণবিক বিদ্যুৎ কেন্দ্র, যা বাংলাদেশের প্রথম পারমাণবিক বিদ্যুৎ কেন্দ্র হিসেবে ২০২৩ সালে বিদ্যুৎ উৎপাদন কার্যক্রম শুরু করবে। ১৬০০ মেগাওয়াট বিদ্যুৎ উৎপাদন ক্ষমতাসম্পন্ন পারমাণবিক বিদ্যুৎকেন্দ্রের সহায়ক প্রকল্পের বিজ্ঞানী, প্রকৌশলী, কর্মকর্তাদের দেশে-বিদেশে প্রশিক্ষণসহ অত্যাধুনিক বাসস্থান গড়ে তোলা হয়েছিল। ১৯৭১ সালের পরেই অর্থের অভাবে পরিত্যক্ত হয় রূপপুর পারমাণবিক বিদ্যুৎ প্রকল্প।
বাংলাদেশের রাজধানী শহর ঢাকা থেকে ২'শ কিলোমিটার উত্তর-পশ্চিমে পাবনার ঈশ্বরদী উপজেলার অন্তর্গত পাকশী ইউনিয়নের রূপপুর গ্রামে নির্মিত হবে রূপপুর পারমাণবিক বিদ্যুৎ কেন্দ্র।
পারমাণবিক বিদ্যুৎ কেন্দ্র নির্মাণের প্রথম প্রস্তাব করা হয় ১৯৬১ সালে পাকিস্তান আমলে। এ সময় তৎকালীন সরকার ২৫৩ দশমিক ৯০ একর জমি বরাদ্দ দেয়। ঐ সরকার বেশকিছু পর্যালোচনার ভিত্তিতে ১৯৬৩ সালে পাবনার রূপপুরে ৭০ মেগাওয়াটের পারমাণবিক বিদ্যুৎ কেন্দ্র নির্মাণের অনুমোদন দেয়। ১৯৬৪ এবং ১৯৬৬ সালে বিদ্যুৎ কেন্দ্র বিষয়ে আলোচনা হয় কানাডিয়ান সরকারের সাথে যা পরবর্তী কয়েক বছর সুইডিশ সরকার এবং নরওয়েজিয়ান সরকারের সাথেও আলোচনা চলতে থাকে, কিন্তু প্রকল্প বাস্তবায়নের বাস্তব কোন অগ্রগতি হয়নি। ১৯৬৪ সালে রূপপুর পারমাণবিক বিদ্যুৎকেন্দ্র স্থাপনের জন্য সকল যন্ত্রপাতি বাংলাদেশের উদ্দেশে জাহাজে করে পাঠানো হয়েছিল। কিন্তু সেই জাহাজ পাকিস্তান (তৎকালীন পশ্চিম পাকিস্তান) তাদের সুবিধার কথা বিবেচনা করে তা চট্টগ্রাম বন্দরে না এনে করাচিতে নিয়ে যায়। বাংলাদেশের স্বাধীনতা যুদ্ধের পর ১৯৭৪ সালে সোভিয়েত ইউনিয়নের সাথে পারমাণবিক বিদ্যুৎ কেন্দ্র বিষয়ে আলোচনা হলেও কোন ফলাফল পাওয়া যায়নি। সর্বশেষ ২০০৯ সালের বাংলাদেশ সরকার পুনরায় রাশিয়ার সাথে বিদ্যুৎ কেন্দ্র নির্মানের আলোচনা শুরু করে এবং একই বছরের ১৩ই ফেব্রুয়ারি দুই দেশের মধ্যে পারমাণবিক বিদ্যুৎ কেন্দ্র নির্মাণের লক্ষ্যে একটি সমঝোতা স্মারক বা "MOU (Memorendum of Understanding)" স্বাক্ষরিত হয়। 
তবে বাস্তবে রূপ দেওয়ার জন্য বর্তমান সরকারের উদ্যোগে ২০১০ সালের ২১ মে পারমাণবিক বিদ্যুৎকেন্দ্র বাস্তবায়নের জন্য বাংলাদেশ ও রাশিয়ান ফেডারেশনের মধ্যে পরমাণু শক্তির শান্তিপূর্ণ ব্যবহার বিষয়ক একটি Framework আরেকটি চুক্তি স্বাক্ষরিত হয় মস্কোতে। যার ফলশ্রুতিতে ২৫ ডিসেম্বর ২০১৫ সালে পাবনার রূপপুরে দুই হাজার চারশ মেগাওয়াট বিদ্যুৎ উৎপাদন ক্ষমতাসম্পন্ন পারমাণবিক বিদ্যুৎকেন্দ্র নির্মাণ করার জন্য রাশিয়ার এটমস্ট্রয় এক্সপোর্ট নামে একটি প্রতিষ্ঠানের সঙ্গে চুক্তি সই করে বাংলাদেশ সরকার। চুক্তি বাস্তবায়নের সময়কাল ধরা হয়েছে সাত বছর। বিদ্যুৎকেন্দ্রটির ২০২৩ সালে প্রথম ইউনিট এবং ২০২৪ সালের অক্টোবরে দ্বিতীয় ইউনিটের উৎপাদনে সময়সীমা নির্ধারণ করা হয়েছে। বিদ্যুৎকেন্দ্রটির মেয়াদকাল হবে ষাট বছর ধরে।
পারমাণবিক রুপনগরে কতোগুলো লোক লাগবে
ব্রিটনি স্পিয়ার্স
ব্রিটনি জিন স্পিয়ার্স (জন্ম: ২ ডিসেম্বর, ১৯৮১) একজন মার্কিন সঙ্গীত শিল্পী এবং অভিনেত্রী। মিসিসিপির ম্যাককম্বে জন্ম নেওয়া ও লুইজিয়ানার কেন্টউডে বেড়ে ওঠা এই ব্রিটনি প্রথমে মঞ্চ ও টেলিভিশনে অভিনয় করতেন। পরে ১৯৯৭ সালে তিনি জিভে রেকর্ডসের সাথে গান গাওয়ার জন্য চুক্তিবদ্ধ হন। তার প্রথম দুটি অ্যালবাম "...বেবি ওয়ান মোর টাইম" (১৯৯৯) ও "ওপ্‌স!... আই ডিড ইট অ্যাগেইন" (২০০০) আন্তর্জাতিকভাবে সমাদৃত হয় এবং একজন টিনেজ একক গায়কের সবচেয়ে বেশি বিক্রিত অ্যালবামের রেকর্ড করে।
তাকে পপ আইকন হিসেব অভিহিত করা হয় এবং ১৯৯০ এর দশকের শেষের দিকে টিন পপ গানকে পুনরুজ্জীবিত করতে ভূমিকা রাখেন। তিনি সর্বকালের সবচেয়ে বিক্রিত টিনেজ গায়িকা এবং "প্রিন্সেস অফ পপ" খেতাব লাভ করেন। তার কাজের জন্য তিনি বহু পুরস্কার লাভ করেছেন, এর মধ্যে উল্লেখযোগ্য হল একটি গ্র্যামি পুরস্কার, আজীবন সম্মাননাসহ ছয়টি এমটিভি ভিডিও মিউজিক পুরস্কার, বিলবোর্ড মিলেনিয়াম পুরস্কারসহ দশটি বিলবোর্ড সঙ্গীত পুরস্কার এবং হলিউড ওয়াক অফ ফেম তারকা।
ব্রিটনি ১৯৮১ সালের ২ ডিসেম্বর মিসিসিপির ম্যাককম্বে জন্মগ্রহণ করেন। তিনি লিন স্পিয়ার্স ও জেমস পার্নেল স্পিয়ার্সের দ্বিতীয় সন্তান। তার মাতামহী লিলিয়ান পর্টেল ইংরেজ ছিলেন এবং তার একজন প্র-প্র-মাতামহ মাল্টিজ ছিলেন। তার ভাই ব্রায়ন জেমস এবং বোন জেমি লিন। তিন বছর বয়স থেকে তিনি তার নিজ শহর লুইজিয়ানার কেন্টউডে নাচ শিখেন এবং বার্ষিক আবৃতিতে একক শিল্পী হিসেবে কাজ করার সুযোগ লাভ করেন। শৈশবে তিনি জিমন্যাস্টিক ও গানের পাঠ গ্রহণ করেন এবং অনেক রাজ্য প্রতিযোগিতা ও শিশুতোষ মেধা অনুষ্ঠানে বিজয়ী হন। স্পিয়ার্স প্রথম মঞ্চে গান করেন পাঁচ বছর বয়সে। তার কিন্ডারগার্টেনের সমাপ্তি অনুষ্ঠানে তিনি "হোয়াট চাইল্ড ইজ দিস?" গানটি পরিবেশন করেন।
মালিবু হিন্দু মন্দির
মালিবু হিন্দু মন্দির (তামিল: மாலிபூ ஹிந்து கோவில்) ১৯৮১ সালে ক্যালিফোর্নিয়ার মালিবুতে নির্মাণ করা হয়। এই মন্দিরটি ভগবান ভেঙ্কটেশ্বর কে নিবেদন করা। মন্দিরটি ক্যালিফোর্নিয়ার হিন্দু মন্দির সমাজ নামে একটি সংগঠন চালায়। এই মন্দিরটি তামিল স্থাপত্যের একটি নিদর্শন। দক্ষিণ ক্যালিফরনিয়ার হিন্দু ভক্তরা এই মন্দিরটিতে প্রার্থনার জন্য আসেন। এই মন্দিরটিতে অনেক খানি জায়গা বরাদ্দ মেডিটেশনের জন্য। তাছাড়া এখানে ভক্তদের সমাবেশ বিভিন্ন সাংস্কৃতিক ও ধর্মীয় অনুষ্ঠান আয়োজনের সুব্যাবস্থা আছে।
মন্দির কমপ্লেক্সটি দুই ভাগে বিভক্ত। উপরের কমপ্লেক্সে ভেঙ্কটশ্বর এবং নিচের কমপ্লেক্সে শিবের আরাধনা করা হয়।
১৯৯৭ সালে ক্রিস ফালি অভিনীত বেভের্লি হিল্লস নিনজা চলচ্চিত্রের একটি দৃশ্যে এই মন্দিরটি ব্যবহার করা হয়। ১৯৯৮ সালে তামিল চলচিত্র জিন্স-এর একটি গানে মন্দিরটি কয়েকটি দৃশ্য ছিল। ২০০৬ সালের জানুয়ারি মাসে জনপ্রিয় সঙ্গীত শিল্পী ব্রিটনি স্পিয়ারস তার সন্তানকে নিয়ে এই মন্দিরে পুরোহিতের কাছে আশীর্বাদ নিতে আসেন যা সংবাদমাধ্যম গুলোর বিশেষ সংবাদ ছিল সে সময়ে।
শ্রী স্বামীনারায়ণ মন্দির, অকল্যান্ড
শ্রী স্বামীনারায়ণ মন্দির স্বামীনারায়ণ সম্প্রদায়ের মন্দির। নিউজিল্যান্ডের অকল্যান্ডে অবস্থিত স্বামীনারায়ণ মন্দিরটি নিউজিল্যান্ডে এই সম্প্রদায়ের প্রথম মন্দির। 
নিউজিল্যান্ডের অকল্যান্ডে সব থেকে বেশি সংখ্যক ভারতীয় হিন্দু বসবাস করে এবং এখানে সাম্প্রতিক কয়েক বছরে বেশ কয়েকটি হিন্দু মন্দির তৈরি হয়েছে। সাম্প্রতিক কালে অকল্যান্ডের এই স্বামীনারায়ণ মন্দিরটি হিন্দু সম্প্রদায়কে বিশেষ ভাবে আলোড়িত করেছে। প্রায় পাঁচ বছরের বেশি সময় ধরে মন্দির নির্মাণের জন্য পরিকল্পনা করা হয়েছে।মন্দিরের দেয়ালগাত্রে খুব নিখুত ভাবে খোদাই করা হয়েছে।মন্দিরের দেয়াল,পিলার,শিখরের কারুকাজ এবং নকশা করার জন্য নির্মাতা শিল্পী এবং ইঞ্জিনিয়াররা হংকং ও ইউরোপের বিভিন্ন দেশে গিয়েছেন।
২৪ মার্চ,২০০৮ সালে এই মন্দিরে মূর্তির প্রাণ প্রতিষ্ঠা অনুষ্ঠান আয়োজন করা হয়।মূর্তির প্রাণ প্রতিষ্ঠা করেন আচার্য শ্রী কোশালেন্দ্রপ্রসাদজী মহারাজ।
শ্রী স্বামীনারায়ণ মন্দির, নাইরোবি (ইএএসএস)
পূর্ব আফ্রিকা স্বামীনারায়ণ সৎসঙ্গ মন্দিরটি কেনিয়ার রাজধানী নাইরোবিতে ১৯৪৫ সালে নির্মাণ করা হয়। ভারতীয় উপমহাদেশের বাইরে এটাই স্বামীনারায়ণ সম্প্রদায়ের প্রথম মন্দির।
১৯৪৫ সালে বর্তমানের স্বামীনারায়ণ মন্দিরে প্রকটিত হয়।১৯৫৭ সালে আচার্য মহারাজশ্রী তেজেন্দ্রপ্রসাদ এই মন্দিরে স্বামীনারায়ণের প্রাণপ্রতিষ্ঠা করেন।
মহেন্দ্রপাল
মহেন্দ্রপাল পাল সাম্রাজ্যের চতুর্থ সম্রাট ছিলেন।
পাল যুগের বিভিন্ন সূত্র থেকে মহেন্দ্রপালের নাম পাওয়া গেলেও ঐতিহাসিকেরা বহুকাল ধরে এই মহেন্দ্রপাল বলতে প্রতিহার বংশের প্রথম মহেন্দ্রপালের কথাই মনে করতেন। তাঁরা দেবপালের পরবর্তী পাল সম্রাট হিসেবে প্রথম বিগ্রহপালের উল্লেখ করতেন। কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। মহেন্দ্রপালের রাজত্বের সপ্তম বছরে উৎকীর্ণ এই তাম্রশাসন থেকে আরো জানা যায় যে, মহেন্দ্রপালের মহাসেনাপতি বজ্রদেব নন্দদীর্ঘিকা উদ্রঙ্গ নামক স্থানে একটি বৌদ্ধবিহার স্থাপন করেছিলেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।
কন্টিনেন্টাল আর্মি
কন্টিনেন্টাল আর্মি আমেরিকার স্বাধীনতা যুদ্ধ শুরু হওয়ার পর তৎকালীন উপনিবেশসমূহ (যা পরবর্তীতে যুক্তরাষ্ট্র হিসেবে গঠিত হয়) কর্তৃক গঠিত হয়। ১৭৭৫ সালের ১৪ জুন কন্টিনেন্টাল কংগ্রেসের একটি ঘোষণার মাধ্যমে প্রতিষ্ঠিত এই বাহিনী সৃষ্টির উদ্দেশ্য ছিল গ্রেট ব্রিটেনের কাছ থেকে তের উপনিবেশের বিদ্রোহে সামরিক সহায়তা করা। স্থানীয় মিলিশিয়া ও ভিন্ন ভিন্ন অঙ্গরাজ্যের অধীন সেনাদের কাছ থেকে কন্টিনেন্টাল আর্মি সহায়তা লাভ করে। জেনারেল জর্জ ওয়াশিংটন পুরো যুদ্ধের সময়জুড়ে সেনাবাহিনীর কমান্ডার ইন চিফ ছিলেন
১৭৮৩ সালের প্যারিসের চুক্তি মাধ্যমে যুদ্ধ শেষ হওয়ার পর কন্টিনেন্টাল আর্মির অধিকাংশ ভেঙে দেয়া হয়। প্রথম ও দ্বিতীয় রেজিমেন্ট নিয়ে ১৭৯২ সালে লিজিওন অব দ্য ইউনাইটেড স্টেটসের নিউক্লিয়াস গঠিত হয়। জেনারেল এন্থনি ওয়েইন এর প্রধান ছিলেন। ১৭৯৬ সালে তা ইউনাইটেড স্টেটস আর্মির ভিত্তিতে পরিণত হয়।
এ. এফ. সালাহ্উদ্দীন আহমদ
এ. এফ. সালাহ্উদ্দীন আহমদ (২১ সেপ্টেম্বর ১৯২০ - ১৯ অক্টোবর ২০১৪) ভারতীয় উপমহাদেশের খ্যাতিমান উদারবাদী, মুক্তচিন্তক ঐতিহাসিক। পেশাগত জীবনে বিশ্ববিদ্যালয়ের অধ্যাপক। তিনি বিশ্বাসে ও আচরণে এক অনুকরণীয় দৃষ্টান্ত এবং মুক্তচিন্তা ও ধর্মনিরপেক্ষতার ক্ষেত্রে উল্লেখযোগ্য ব্যক্তিত্ব। সত্য প্রতিষ্ঠিত করার উদ্যোগে তিনি বিশ্ববিদ্যালয়কে সভ্যতার বীজতলা বলেই জেনেছেন। সাক্ষাৎকার গ্রহণ করে তিনি দেশের অনেক গুণী ব্যক্তির মুখ থেকে ইতিহাসের মূল্যবান উপাদানকে সংগ্রহ করেছেন।
সালাহ্উদ্দীন আহমদ কলকাতা বিশ্ববিদ্যালয় থেকে ইতিহাস বিষয়ে এমএ করেছিলেন। লেখাপড়া করেছিলেন যুক্তরাষ্ট্রের পেনসিলভানিয়া বিশ্ববিদ্যালয়েও। লন্ডন বিশ্ববিদ্যালয় থেকে পিএইচডি করেছিলেন।)
তিনি ১৯৪৮ সালে জগন্নাথ কলেজের প্রভাষক হিসেবে চাকরি শুরু করেন। পরে তিনি রাজশাহী বিশ্ববিদ্যালয় ইতিহাস বিভাগের প্রভাষক, রিডার এবং পরে অধ্যাপক হয়েছিলেন। তিনি ১৯৮৪ সালে অবসর নেবার পূর্বে জাহাঙ্গীরনগর এবং ঢাকা বিশ্ববিদ্যালয়ের অধ্যাপক ছিলেন।
সালাহউদ্দিন আহমদ (দ্ব্যর্থতা নিরসন)
সালাহউদ্দিন আহমদ এবং প্রায় এই ধরনের নামের বানান দ্বারা বোঝানো হতে পারে -
কমিটি অব ইউনিয়ন এন্ড প্রোগ্রেস
কমিটি অব ইউনিয়ন এন্ড প্রোগ্রেস (CUP) () ১৮৮৯ সালে ইস্তানবুলে মেডিকেল ছাত্র ইবরাহিম টেমো, আবদুল্লাহ জেভদেত, ইশাক সুকুটি ও আলি হুসাইনজাদে কর্তৃক একটি গোপন সংগঠন হিসেবে প্রতিষ্ঠিত হয়। এসময় এর নাম ছিল “কমিটি অব অটোমান ইউনিয়ন” (ইত্তিহাদ ই উস্মানি জেমিয়েতি)। পরে বাহাউদ্দিন সাকির এটিকে একটি রাজনৈতিক সংগঠনে (আরও পরে রাজনৈতিক দল) পরিণত করেন। ১৯০৬ সালে তরুণ তুর্কির সাথে জোট গঠন করা হয়।
প্রথমে একটি উদার সংস্কার আন্দোলন হিসেবে এর সূচনা হয়। উসমানীয় সরকার কর্তৃক দলটি সাম্রাজ্যের গণতন্ত্রকরণের ডাক দেয়ার কারণে নিপীড়নের স্বীকার হয়। ১৯০৮ সালের তরুণ তুর্কি বিপ্লবে দল ক্ষমতা লাভ করার পর ১৯১২ সালের সাধারণ নির্বাচন ও ১৯১৩ সালের সামরিক অভ্যুথানে ক্ষমতা সংহত করা হয়। এসময় তিন পাশা বলে খ্যাত আনোয়ার পাশা, তালাত পাশা ও জামাল পাশা সাম্রাজ্যের শাসকে পরিণত হন। প্রথম বিশ্বযুদ্ধের সময় এই নেতৃত্বের বিরুদ্ধে আর্মেনীয় গণহত্যার অভিযোগ রয়েছে।
প্রথম বিশ্বযুদ্ধ শেষ হওয়ার পর দলের অধিকাংশ সদস্যের সামরিক আদালতে বিচার হয় ও কারারুদ্ধ করা হয়। ১৯২৬ সালে কামাল আতাতুর্ককে হত্যাচেষ্টার অভিযোগে কয়েকজন সদস্যের মৃত্যুদন্ড দেয়া হয়। বাকি সদস্যরা রিপাবলিকান পিপলস পার্টি () ও অন্যান্য দলের সদস্য হিসেবে রাজনৈতিক জীবন চালিয়ে যান।
বাংলাদেশের সিটি কর্পোরেশনের তালিকা
বর্তমানে বাংলাদেশে সর্বমোট ১২টি সিটি কর্পোরেশন রয়েছে।
স্টার্নাম
স্টার্নাম (গ্রীক στέρνον, "sternon", "বুক";) দীর্ঘ সমতল T আকৃতির অস্থি যা বুকের মাঝ বরাবর হৃৎপিণ্ডের সামনে অবস্থিত।এটিতে পর্শুকা তরুণাস্থির মাধ্যমে সংযুক্ত হয় এবং ফুসফুস ও প্রধান প্রধান রক্তনালীকে আঘাতের থেকে সুরক্ষা প্রদান করে।একে তিন ভাগে ভাগ করা যায়-ম্যানুব্রিয়াম,দেহ ও জিফয়েড প্রসেস।
মার্কিন স্বাধীনতা যুদ্ধ
মার্কিন স্বাধীনতা যুদ্ধ বা মার্কিন বিপ্লবী যুদ্ধ (১৭৭৫-১৭৮৩) হল গ্রেট ব্রিটেনের বিরুদ্ধে আমেরিকার তের উপনিবেশের বিদ্রোহ। এর ফলে যুক্তরাষ্ট্র গঠিত হয়। প্রথমে এই লড়াই শুধু উপনিবেশে সীমাবদ্ধ থাকলেও ফরাসি ও স্প্যানিশদের আগমনের ফলে তা ইউরোপ, ক্যারিবীয় ও ইস্ট ইন্ডিজে ছড়িয়ে পড়ে।
ব্রিটিশ পার্লামেন্ট কর্তৃক কর আরোপের কারণে মূলত এই যুদ্ধ শুরু হয়। এই করকে মার্কিনীরা বেআইনি হিসেবে দেখত। ১৭৭৪ সালে সাফোক রিসলভস ম্যাসাচুসেটস বে প্রদেশের রাজকীয় সরকার অধিকার করলে বিদ্রোহ শুরু হয়। এর ফলে সৃষ্ট উত্তেজনার ফলে পেট্রিওট মিলিশিয়া ও ব্রিটিশ নিয়মিত সেনাবাহিনীর মধ্যে ১৭৭৫ সালে লেক্সিংটন ও কনকর্ডের যুদ্ধ সংঘটিত হয়। ১৭৭৬ সালের বসন্ত নাগাদ পেট্রিওটরা ১৩ টি উপনিবেশে পূর্ণ নিয়ন্ত্রণ অর্জন করে এবং ১৭৭৬ সালের ৪ জুন কন্টিনেন্টাল কংগ্রেস স্বাধীনতা ঘোষণা করে।
এর মধ্যে ব্রিটিশরা বিদ্রোহ দমন করার জন্য বৃহৎ আকারে সেনা সমবেত করে। মার্কিন বিদ্রোহী সেনাদের বিরুদ্ধে তারা গুরুত্বপূর্ণ বিজয় অর্জন করে। এসময় জর্জ ওয়াশিংটন এর নেতৃত্বে ছিলেন। ১৭৭৬ সালে নিউ ইয়র্ক ও ১৭৭৭ সালে ফিলাডেলফিয়া জয় করা হয়। কিন্তু তারা ওয়াশিংটনের বাহিনীর বিরুদ্ধে চূড়ান্ত কোনো হামলা করতে সক্ষম হয়নি। ব্রিটিশদের কৌশল মার্কিন অনুগতদের চালনা করার উপর নির্ভর করছিল। সামঞ্জস্যের দুরবস্থার কারণে ১৭৭৭ সালে আলবেনির বিরুদ্ধে ব্রিটিশদের অগ্রযাত্রা ব্যাহত হয়।
ফ্রান্স, স্পেন ও ডাচ প্রজাতন্ত্র ১৭৭৬ সালের শুরুতে গোপনে বিপ্লবীদেরকে রসদ ও অস্ত্র সরবরাহ করতে থাকে। সারাটোগায় মার্কিনীদের বিজয়ের ফলে ব্রিটেন উপনিবেশে পূর্ণ স্বশাসনের প্রস্তাব করে। কিন্তু মার্কিনীদের আপোস থেকে বিরত রাখার জন্য ফ্রান্স যুদ্ধে প্রবেশ করে। ১৭৭৯ সালে তাদের মিত্র স্পেনও এতে যোগ দেয়। ফ্রান্স ও স্পেনের যোগদান বিজয়সূচক ছিল। তারা স্থল ও নৌ ক্ষেত্রে মার্কিনীদের সহায়তা দেয় এবং ব্রিটিশদেরকে উত্তর আমেরিকা থেকে হটিয়ে দেয়।
১৭৭৮ সালের পর ব্রিটিশরা দক্ষিণ উপনিবেশগুলোতে মনোনিবেশ করে এবং ১৭৭৯ ও ১৭৮০ সালে জর্জিয়া ও সাউথ ক্যারোলিনা জয় করতে সক্ষম হয়। ১৭৮১ সালে ব্রিটিশরা ভার্জিনিয়া দখলের চেষ্টা চালায় কিন্তু ফরাসি নৌ বিজয়ের ফলে ফরাসি-মার্কিনীদের কর্তৃক ইয়র্কটাউন অবরোধ করা হয় এবং ৭,০০০ এর বেশি ব্রিটিশ সৈনিক বন্দী হয়। এর ফলে যুদ্ধ এগিয়ে নেয়ার ব্যাপারে ব্রিটেনের ইচ্ছায় পরিবর্তন আসে। ১৭৮২ সাল পর্যন্ত সীমিত আকারে লড়াই চলতে থাকে। ১৭৮৩ সালে স্বাক্ষরিত প্যারিসের চুক্তি মাধ্যমে যুদ্ধের সমাপ্তি ঘটে এবং বর্তমানকালের হিসেবে উত্তরে কানাডা, দক্ষিণে ফ্লোরিডা ও পশ্চিমে মিসিসিপি নদী দ্বারা চিহ্নিত অঞ্চলে যুক্তরাষ্ট্রের সার্বভৌমত্ব স্বীকার করে নেয়া হয়। পক্ষগুলো বৃহৎ পরিসরে একটি আন্তর্জাতিক শান্তিতে একমত হয় যাতে কয়েকটি অঞ্চল বিনিময় করা হয়। ব্যয়বহুল যুদ্ধ ফ্রান্সকে বড় অঙ্কের ঋণগ্রস্ত করে। এর ফলে পরবর্তীতে ফরাসি বিপ্লব সংঘটিত হয়।
To avoid duplication, notes for sections with a link to a "Main article" will be found in the linked article.
চিং তাং
চিং তাং একজন মার্কিন ভৌত রসায়নবিজ্ঞানী। ১৯৪৭ সালের ২৩ জুলাই হংকংয়ে জন্মগ্রহণ করেন। তিনি বর্তমানে রোচেস্টার বিশ্ববিদ্যালয় এর ডরিস জনস চেরী অধ্যাপক। একই সাথে তিনি রসায়ন এবং পদার্থবিজ্ঞান ও জ্যোতির্বিজ্ঞান বিভাগেরও শিক্ষক।
তাং ইউনিভার্সিটি অব ব্রিটিশ কলাম্বিয়া থেকে ১৯৭০ সালে রসায়নে ব্যাচেলর অব সায়েন্স ডিগ্রি অর্জন করেন। তিনি কর্নেল ইউনিভার্সিটি থেকে ভৌত রসায়নে ১৯৭৫ সালে পিএইচডি ডিগ্রি অর্জন করেন। তিনি ১০৭৫ সালে ইস্টম্যান কোডাক এ রিসার্চ সায়েন্টিস্ট হিসেবে যোগদান করেন। তিনি ১৯৮১ সালে সিনিয়র রিসার্চ সায়েন্টিস্ট পদে উন্নীত হন, ১৯৯০ সালে রিসার্চ অ্যাসোসিয়েট এবং ১৯৯৮ সালে সিনিয়র রিসার্চ অ্যাসোসিয়েট পদে উন্নীত হন। ২০০৬ সালে তিনি রোচেস্টার বিশ্ববিদ্যালয় এ শিক্ষক হিসেবে যোগদান করেন। 
তাং অর্গানিক লাইড এমিটিং ডায়োড এবং হেটারো-জাংশন অর্গানিক ফটোভোল্টায়িক সেল এর উদ্ভাবক।
ডেভিড জুলিয়াস
ডেভিড জুলিয়াস একজন শারীরতত্ত্ববিদ। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর একজন অধ্যাপক।
জুলিয়াস ১৯৫৫ সালের ৪ নভেম্বর জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৭৭ সালে ব্যাচেলর অব সায়েন্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৮৪ সালে পিএইচডি ডিগ্রি অর্জন করেন।
হরিভদ্র
হরিভদ্র পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
হরিভদ্র পাল সম্রাট ধর্মপালের পৃষ্ঠপোষকতায় ত্রৈকূটক বৌদ্ধবিহারে অষ্টসহস্রিকা প্রজ্ঞাপারমিতার ওপর অভিসময়ালঙ্কারাবলোক নামক একটি বিখ্যাত টীকাভাষ্য রচনা করেন, যেখানে তিনি মৈত্রেয়নাথের যোগাচার ও নাগার্জুনের মধ্যমক চিন্তাধারার সমন্বয় ঘটিয়েছিলেন। একাদশ শতাব্দীতে রত্নভদ্র এই টীকাভাষ্যের তিব্বতী অনুবাদ করেন। এছাড়া তিনি সঞ্চয়টীকাসুবোধিনী, স্ফুটার্থ, প্রজ্ঞাপারমিতভাবনা, পঞ্চবিংশতিসাহস্রিকার সংক্ষিপ্তসার প্রভৃতি গ্রন্থ রচনা করেন। পরবর্তীকালে স্কা-বা-দ্পাল-ব্র্ত্সেগ্স স্ফুটার্থ গ্রন্থটির তিব্বতী অনুবাদ করেন এবং তিব্বতী পণ্ডিত রোং-স্তোন-শেস-ব্যা-কুন-রিগ এই গ্রন্থটির ওপর টীকাভাষ্য রচনা করেনে
বুদ্ধশ্রীজ্ঞান
বুদ্ধশ্রীজ্ঞান বা বুদ্ধজ্ঞানপাদ পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
বুদ্ধশ্রীজ্ঞান বিখ্যাত বৌদ্ধ পণ্ডিত হরিভদ্রের শিষ্য ও বিক্রমশীলা বিশ্ববিদ্যালয়ের অধ্যক্ষ ছিলেন। তিনি মহাযানলক্ষ্মণসমুচ্চয় নামক একটি গ্রন্থ রচনা করেন। এছাড়া তিনি অভিসময়ালঙ্কারের অপর প্রজ্ঞাপ্রদীপাবলী নামক একটি বৃত্তি রচনা করেন।
কালিদহ ইউনিয়ন
কালিদহ বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
কালিদহ ইউনিয়নের আয়তন ৪৭৩৬ একর (১৯.১৭ বর্গ কিলোমিটার)।
ফেনী সদর উপজেলার মধ্যাংশে কালিদহ ইউনিয়নের অবস্থান। এ ইউনিয়নের উত্তরে কাজিরবাগ ইউনিয়ন, পশ্চিমে ফেনী পৌরসভা ও বালিগাঁও ইউনিয়ন, দক্ষিণ-পশ্চিমে ধলিয়া ইউনিয়ন, দক্ষিণ-পূর্বে লেমুয়া ইউনিয়ন ও ছনুয়া ইউনিয়ন এবং পূর্বে মোটবী ইউনিয়ন অবস্থিত।
কালিদহ ইউনিয়ন ফেনী সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
তিন শিশুর বয়সের ধাঁধা
বাচ্চার বয়স নির্নয় একটি যুক্তি ধাঁধা, প্রথম দেখায় যেটিতে অপর্যাপ্ত তথ্য আছে বলে মনে হয়, কিন্তু গভীরভাবে বিশ্লেষন করলে সমাধানে পৌছানো সম্ভব।
একজন আদমশুমার জনৈক ভদ্রমহিলার কাছে তার বাচ্চাদের সম্পর্কে তথ্য চায়। ভদ্রমহিলা উত্তর দেয়, "আমার তিন সন্তান, এদের বয়সের গুনফল ৭২, যোগফল এই বাড়ির দরজায় লেখা সংখ্যাটি।" আদমশুমার কিছু হিসেব করে, তারপর দাবি করে বাচ্চা তিনটির বয়স নির্ণয় করার জন্য পর্যাপ্ত তথ্য তার কাছে নেই। ভদ্রমহিলা এরপর বাড়ির ভেতর চলে যায়, কিন্তু যাবার আগে আদমশুমারকে উদ্দেশ্য করে বলে, "আমার বড় সন্তান হামের কারনে বিছানায় পড়ে আছে, আমার এখন ওর কাছে যাওয়া প্রয়োজন।" ভদ্রমহিলার এই উত্তরে সন্তুষ্ট হয়ে আদমশুমারটি চলে যায়।
সমস্যাটিকে অনেকভাবে উপস্থাপন করা হয়, যেখানে মুল সমস্যাটি একই থাকে, শুধু ভিন্ন ভিন্ন যোগফল, বয়স, বড় সন্তান ভাল দাবাড়ু। এই ধরনের পরিবর্তন করে উপস্থাপন করা হয়।
ধাধাটির আরেকটি সংস্করণে বয়সের গুনফল ৩৬ ব্যবহার করা হয়, এই সংস্করনের জন্য সমাধানও ভিন্ন হয়।
৭২-এর মৌলিক উৎপাদক-গুলো হল ২, ২, ২, ৩, ৩; অন্যকথায়,
সম্ভাব্য সমাধানগুলো নিম্নরূপ;
আদমশুমারের কথা অনুসারে শুধুমাত্র বয়সের যোগফল জানলেই বয়স নির্ণয় সম্ভব নয়, এ থেকে বোঝা যায় একই যোগফল বিশিষ্ট একাধিক সমাধান সম্ভব।
একই যোগফল বিশিষ্ট সমাধান সেট আছে শুধু দুটি:
ক.
খ.
প্রথম ক্ষেত্রে কোন একমাত্র "বড়" সন্তান নেই, বড় দুইজনেরই বয়স সমান- ৬ বছর। যেহেতু একজনমাত্র "বড়" সন্তানের কথা আগেই বলা হয়েছে, তাই দ্বিতীয় সেটটিই এক্ষেত্রে সঠিক সমাধান।
৩৬-এর মৌলিক উৎপাদকগুলো হল ২, ২, ৩, ৩
সম্ভাব্য সমাধানগুলো নিম্নরূপ;
আগেই উল্লেখিত যুক্তি অনুসারে বলা যায় এক্ষেত্রে দরজায় লেখা সংখ্যাটি ১৩, এবং তিনজনের বয়স ৯,২ এবং ২ বছর।
জালন্ধরী পা
জালন্ধরী পা বা জালন্ধরপাদ বা সিদ্ধ বালপাদ চুরাশিজন বৌদ্ধ মহাসিদ্ধদের মধ্যে একজন ছিলেন।
মহাসিদ্ধ গোরক্ষনাথের শিষ্য জালন্ধরী পার যথার্থ নাম ছিল সিদ্ধ বালপাদ। কাশ্মীর ও নেপালের মধ্যবর্তী জালন্ধর নামক স্থানে কিছুকাল বসবাস করায় তিনি জালন্ধরের আচার্য নামে খ্যাত হন। তিনি চারটি বজ্রযান গ্রন্থ রচনা করেছিলেন বলে তিব্বতী ব্স্তান-'গ্যুর গ্রন্থসঙ্কলনে উল্লেখ রয়েছে। মহাসিদ্ধ কাহ্ন পা ও বিরূ পা তাঁর উল্লেখযোগ্য শিষ্য ছিলেন।
ফিলিপাইন ভুঁই অর্কিড
ভুঁই অর্কিড বা ফিলিপাইন অর্কিড বা ফিলিপাইন ভুঁই অর্কিড, বা বড় রক্তবর্ণ অর্কিড (), (বৈজ্ঞানিক নাম: "Spathoglottis plicata") এশিয়া এবং পশ্চিম প্রশান্ত মহাসাগরীয় হাওয়াই, টোংগা এবং সামোয়ার ভূমিজ উদ্ভিদ। এটি "স্প্যাথোগ্লটিস" গণের বিশিষ্ট উদ্ভিদ। এই প্রজাতির অনেকগুলো গাছে একত্রে অনেক ফুল ফুটলে দেখতে অনেক সুন্দর লাগে। অস্ট্রেলিয়ায় এর ফুল সেপ্টেম্বর থেকে এপ্রিল মাসে ফোটে।
এদের পাতা ৬০ সেমি লম্বা ও ৪-৫ সেমি চওড়া, আগা চোখা, সমান্তরাল শিরা। লম্বা ডাঁটার আগায় বেগুনি বা গাঢ় গোলাপি ফুল ফোটে। টবে চাষ জনপ্রিয়।
সৈয়দপুর বিমানবন্দর
এটি উত্তর বাংলাদেশের একমাত্র বিমানবন্দর। এটি শুধুমাত্র অভ্যন্তরীণ বিমান চলাচলের জন্য ব্যবহার করা হয়। ১৪৭ কিমি উত্তরে ভারতে বাগডোগরা বিমানবন্দর রয়েছে যা এই অঞ্চলের সর্ববৃহৎ ও আন্তর্জাতিক বিমানবন্দর।
=ইতিহাস ==
হিশাম ইবনে আবদুল মালিক
হিশাম ইবনে আবদুল মালিক (৬৯১ – ৬ ফেব্রুয়ারি ৭৪৩) () 10 ছিলেন ১০ উমাইয়া খলিফা। ৭২৪ সাল থেকে শুরু করে ৭৪৩ সালে মৃত্যুর আগ পর্যন্ত তিনি খলিফার পদে ছিলেন। তার মা নিজের পিতার নামে সন্তানের নাম রেখেছিলেন।
মেদিনী চৌধুরী
মেদিনী চৌধুরী (; ) অসমের একজন বিশিষ্ট সাহিত্যিক। তাঁর রচনা সমূহের মধ্যে আছে প্রধানত উপন্যাস, জীবনীমূলক উপন্যাস, ইতিহাসমূলক গ্রন্থ, ভ্রমণ কাহিনী, জন প্রবজন, সাহিত্য চিন্তা, ছাত্র আন্দোলন ইত্যাদি বিভিন্ন বিষয় সম্পর্কীত প্রবন্ধ। 
মেদিনী চৌধুরী শিলংয়ের অসম সচিবালয়ে কর্মজীবন আরম্ভ করেন। পরবর্তী সময়ে তিনি অসমীয়া, নতুন অসমীয়া, দৈনিক শান্তিদূত ইত্যাদি খবরের কাগজে পাঁচ বৎসরের জন্য সম্পাদনা বিভাগে কার্য করেন। তিনি কিছুদিন সূত্রাধার আলোচনী পত্রিকা সম্পাদনা করেন। ১৯৬৫ সনে তিনি সরকারী চাকুরিতে পুনরায় যোগদান করেন ও ই.এইচ.সি রুপে দায়িত্ব পালন করেন। 
মেদিনী চৌধুরী "তাত নদী আছিল" নামক উপন্যাসের জন্য ১৯৭৯ সনে অসম প্রকাশন পরিষদ পুরস্কার ও "বিপন্ন সময়" নামক উপন্যাসের জন্য ১৯৯৯ সনে সাহিত্য অকাদেমি পুরস্কার লাভ করেন।
কুমারচন্দ্র
কুমারচন্দ্র অষ্টম-নবম শতাব্দীর একজন ভারতীয় বৌদ্ধ পণ্ডিত ছিলেন।
কুমারচন্দ্র বিক্রমপুরী বৌদ্ধবিহারে রত্নাবলী নামক কৃষ্ণযমারীতন্ত্রের টীকাভাষ্য রচনা করেন, যা পরবর্তীকালে লীলাবজ্র তিব্বতী ভাষায় অনুবাদ করেন। এছাড়া তিনি তিনটি তান্ত্রিক পঞ্জিকাও রচনা করেছিলেন।
কুকুরচিতা
কুকুরচিতা বা মেন্দা বা চাপাইত্তা () দ্বিপদ নাম "Litsea glutinosa", হচ্ছে বৃষ্টিবন অঞ্চলের Lauraceae বা লরেল পরিবারের গাছ। এর পাতা, ফল ও বাকল সুগন্ধি। এই গাছটির অন্যান্য বাংলা নাম হচ্ছে, কারজুকি, রতন, খারাজুরা, ফটেক্কা, কাজলী পাতা ইত্যাদি।
নাগবোধি
নাগবোধি একজন ভারতীয় বৌদ্ধ তান্ত্রিক আচার্য ছিলেন।
বৌদ্ধ তান্ত্রিক আচার্য নাগবোধির বাসস্থান ছিল বরেন্দ্রভূমির অন্তর্গত শিবসের গ্রামে। তিনি রসায়ানাচার্য নাগার্জুনের রসায়ন ও ধাতু গবেষণায় সহায়ক ছিলেন। তিনি যমারিসিদ্ধচক্রসাধন নামক গ্রন্থ রচনা করেছিলেন। ব্স্তান-'গ্যুর গ্রন্থসঙ্কলনে তাঁর লেখা তেরোটি তান্ত্রিক গ্রন্থের উল্লেখ রয়েছে।
জেরেমি ম্যাথিউ
জেরেমি ম্যাথিউ (জন্মঃ ২৯ অক্টোবর ১৯৮৩) একজন ফরাসি ফুটবল খেলোয়াড় যিনি পর্তুগালের "লিগ ওয়ান" এর দল "স্পোর্তিং সিপি"র হয়ে সেন্টার-ব্যাক হিসেবে খেলেন। তিনি ২০০২ সালে সোশাক্স এর হয়ে লেফট ব্যাক হিসেবে পেশাদার ক্যারিয়ার শুরু করেন।২০০৫ সালে তিনি তৌলুস এ যোগ দেন ও ২০০৯ সাল পর্যন্ত সেখানে খেলেন। ২০০৯ সালে তিনি লা লিগার দল ভ্যালেন্সিয়ায় যোগ দেন। ২০১২ সাল থেকে তিনি সেখানে সেন্টার-ব্যাক হিসেবে খেলা শুরু করেন। ২০১৪ সালে তিনি বার্সেলোনায় যোগ দেন। ২০১৭ সালে ম্যাথিউ বিনামূল্যের দলবদলে পর্তুগালের দল স্পোর্তিং সিপি তে যোগ দেন।
জেরেমি ম্যাথিউ ফ্রান্স অনূর্ধ্ব-১৮, অনূর্ধ্ব-১৯ ও অনূর্ধ্ব-২১ দলে খেলেছেন। ১ নভেম্বর ২০১১ সালে যুক্তরাষ্ট্রের বিপক্ষে প্রীতি ম্যাচে তার ফ্রান্স জাতীয় দলে অভিষেক হয়।
১ অগাস্ট ২০১৭ অনুযায়ী
১৯৯০ এশিয়ান গেমসে কাবাডি
১৯৯০ এশিয়ান গেমসে কাবাডি প্রতিযোগিতায় ছয়টি দল অংশগ্রহণ করে। চীনের বেইজিং শহরে অনুষ্ঠিত এই প্রতিযোগিতায় ভারত স্বর্ণপদক লাভ করে। এশিয়ান গেমসের ইতিহাসে এই বছরই প্রথম কাবাডি প্রতিযোগিতা অনুষ্ঠিত হয়।
সীতানাথ ব্রহ্মচৌধুরী
সীতানাথ ব্রহ্মচৌধুরী (; ) অসমীয়া ও বড়ো সাহিত্য জগতের একজন প্রসিদ্ধ লেখক, কবি, সমাজ সেবক ও ভারতের স্বাধীনতা আন্দোলনের একজন সক্রিয় ব্যক্তি ছিলেন। ১৯৬৪ সনে তিনি বঙাইগাঁও মহাবিদ্যালয় স্থাপন করেন।। 
১৯০৮ সনের ৮ অক্টোবর তারিখে অসমের কোকড়াঝাড় জেলার ভালুকমারী গাঁও নামক স্থানে সীতানাথ ব্রহ্মচৌধুরীর জন্ম হয়। ১৯৩০ সনে তিনি শিবসাগর উচ্চ মাধ্যমিক বিদ্যালয় থেকে উচ্চতর মাধ্যমিক শিক্ষান্ত পরীক্ষায় উত্তীর্ণ হন। পরবর্তী সময়ে তিনি গুয়াহাটির কটন কলেজ থেকে বি.এ পরীক্ষায় উত্তীর্ণ হন। ১৯৩৯ সনে তিনি বঙাইগাঁওয়ে বীরবরনা উচ্চ বিদ্যালয় স্থাপন করেন ও সেখানেই শিক্ষকতা করেন। ১৯৪৬ সনে ধুবরী লোকেল বোর্ডের অধ্যক্ষ রুপে কার্য করেন ও ১৯৫২ সনে লোকসভায় নির্বাচিত হন। ১৯৮১ সনে তিনসুকিয়া অধিবেশন ও ১৯৮২ সনে ডিফু অধিবেশনে দুইবার অসম সাহিত্য সভার অধিবেশনে সভাপতিত্ব করেন। 
সীতানাথ ব্রহ্মচৌধুরী ভারতের স্বাধীনতা আন্দোলনের সহিত সক্রিয় ভাবে জড়িত ছিলেন। ১৯৫২ সনের প্রথম লোকসভা নির্বাচনে তিনি গোয়ালপারা গাড়ো পাহাড় সমষ্টি থেকে কংগ্রেসের হয়ে লোকসভার সদস্যরুপে নির্বাচিত হয়েছিলেন।।
১৯৮২ সনে ২৩ নভেম্বর তারিখে সীতানাথ ব্রহ্মচৌধুরীর মৃত্যু হয়।।
১৯৯৪ এশিয়ান গেমসে কাবাডি
১৯৯৪ এশিয়ান গেমসে কাবাডি প্রতিযোগিতায় পাঁচটি দল অংশগ্রহণ করে। জাপানের হিরোশিমা শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।